Kapuloan Nusa Tenggara

Kapuloan Nusa Tenggara utawa Kapuloan Sunda Kecil (saiki kadhangkala dianggo sajeroning peta-peta géografis donya), iku gugusan pulo-pulo ing sisih wétan Pulo Jawa, wiwit saka Pulo Bali ing sisih kulon, nganti Pulo Timor ing sisih wétan. Pulo Wetar sing dadi péranganing wewengkon Provinsi Maluku kanthi geologis uga kalebu sajeroning kapuloan Nusa Tenggara.

Sacara administratif, Kapuloan Nusa Tenggara kalebu wewengkon nagara Indonésia, kajaba pérangan wétan Pulo Timor kalebu wewengkon nagara Timor Leste.

Ing wiwitan kamardikan Indonésia, kapuloan iki minangka wewengkon Provinsi Sunda Kecil banjur ganti nama dadi Provinsi Nusa Tenggara ing taun 1954, sing kutha krajané ing Singaraja. Ing taun 1975, tlatah pucuk wétan Kapuloan Nusa Tenggara ing pérangan wétan Pulo Timor digabungaké menyang Indonésia dadi Provinsi Timor Timur nganti mardika manèh ing taun 2002. Kapuloan iki saiki dumadi saka 3 provinsi. ya iku: Bali, Nusa Tenggara Kulon, lan Nusa Tenggara Wétan, sarta 13 dhistriké Timor Lésté.

 Ètimologi 
Ing taun 1950-an Mantri Pendhidhikan lan Kabudayan Moh. Yamin njenengaké Kapuloan Sunda Kecil dadi Kapuloan Nusa Tenggara sing tegesé "Nusa" (pulo, kapuloan) sing dumunung ing tenggara Indonésia.. Saiki jeneng "Nusa Tenggara" dipigunakaké déning rong laladan administratif: Provinsi Nusa Tenggara Kulon lan Nusa Tenggara Wétan.

 Pulo-pulo utama 
 Bali 
 Pulo Bali
 Pulo Nusa Penida

 Nusa Tenggara Kulon 
 Pulo Lombok
 Pulo Sumbawa
 Pulo Sangeang
 Pulo Moyo

 Nusa Tenggara Wétan 
 Pulo Komodo
 Pulo Flores
 Pulo Palue
 Pulo Adonara
 Pulo Solor
 Pulo Lomblen (Pulo Lembata)
 Pulo Pantar
 Pulo Alor
 Pulo Sumba
 Pulo Timor
 Pulo Sawu
 Pulo Rote

 Uga delengen 
 Pratélan pulo-pulo Indonésia
 Kapuloan Sunda Besar

 Rujukan